Почитувани студенти,

Ве известуваме дека наставата на Архитектонскиот факултет во Скопје во летниот семестар во учебната 2021/2022 година ќе започне во понеделник, 28.2.2022, согласно годишниот календар и распоредот на часовите, објавени на факултетската веб страна.

Заради непречено започнување на наставниот процес, потребно е студентите да извршат избор од понудените изборни студија за 8 семестар.

**ИЗБОРНИ СТУДИЈА 8 семестар**

Презентацијата на изборните студија е закажана за понеделник, 28.02.2022 година со почеток во 9:30 часот и ќе се одржи по електронски пат преку платформата Microsoft Teams, а Линкот за најавување ќе биде објавен на факултетската веб страната најдоцна во петок, 25.02.2022 година. Студентите својот пополнет анкетен лист треба да го испратат на соодветната мејл адреса во текот на денот, веднаш по презентацијата (28.02.2022).

Студентите кои во предвидениот рок нема да изберат студио согласно горенаведената постапка ќе бидат распределени на студија каде има слободни места.

На сите студенти им посакуваме успешен почеток на летниот семестар.

Со почит,

Архитектонски факултет - Скопје